# Principper for ekskursioner, lejrskoler og skolerejser

## Ekskursioner og lejrskoler:

### Formål:

En lejrskole, skolerejse og ekskursion bør tage udgangspunkt i elevernes faglige og sociale udvikling. Udover faglige mål i forbindelse med undervisning på ekskursioner, lejrskoler og skolerejser, så er det sociale fællesskab væsentligt og bør indtænkes i størst muligt omfang. Elevaktivitet ønskes i både planlægnings- udførelses- og afviklingsfasen, for derved at bibringe eleven helhedsforståelse.

* Ekskursioner og lejrskoler har et fagligt og socialt formål.
* Ekskursioner og lejrskoler planlægges i samarbejde med eleverne.
* Ekskursioner kan bruges af skolen i det omfang, hvor det skaber værdi for elevens faglige udvikling.
* Lejrskolen afholdes en gang i mellemtrin og med en varighed på 3 overnatninger.
* Lejrskolen skal bibringe eleven en følelse af ansvar, ejerskab og selvstændighed.
* Lejrskolen skal give eleven en anden kultur- og naturoplevelse, som afviger fra dagligdagen.
* Økonomien afholdes som udgangspunkt af skolen. Der kan opkræves forældrebetaling til daglig forplejning efter gældende regler.

### Skolens ansvar

* At informere i god tid om ekskursioner og lejrskoler med tid, form, indhold og praktisk info.
* Senest på skoleårets 1. forældremøde informere om årets lejrskole.
* Det skal tilstræbes, at klassens primære lærere/pædagoger deltager i ekskursioner og lejrskoler.
* Inddrage eleverne mest muligt i planlægning af ekskursioner og lejrskoler.
* Betale for alle ekskursioner og lejrskoler.

### Forældrenes ansvar

* Sørge for at hold sig orienteret om praktisk info omkring ekskursioner og lejrskoler.
* Bakke op om ekskursioner og lejrskoler med positiv italesættelse i hjemmet
* Sammen med barnet at forberede sig på ekskursioner og lejrskoler.
* Informere skolen omkring problemstillinger ifm. lejrskolen fx hjemve, kostvaner m.m.
* Betaler for kosten, hvis dette bliver opkrævet af skole
* Forældrerådet overvejer om klassekassen eller et forældrebidrag skal bruges til betaling af fx en indgangsbillet til en turistattraktion, en biografbillet eller lignende i forbindelse med afholdelse af lejrskolen.

## Skolerejse:

## Formål:

Skolerejse har et socialt fællesskabende formål, og kan være et fagligt supplement til undervisningen.

### Mål

* Lejrskolen på 9. årgang kan ændres til en skolerejse på foranledning af årgangens lærere, forældre og elever, såfremt der i forældregruppen er bred enighed om det.
* Skolerejsen er en rejse hvor det er frivilligt at deltage.
* Skolerejsen planlægges i samarbejde med eleverne
* Skolerejsen må ikke have et formål med henvisning til de faglige årsplaner m.m.
* Hvis man ikke ønsker at deltage, skal eleverne deltage i undervisningen på skolen i den tid de andre elever er på rejse.
* Elevernes deltagelse må ikke være en forudsætning for at følge den daglige undervisning, men dele af undervisningen kan dog inddrages på rejsen.
* Skolerejsen kan afholdes med max. 4 overnatninger.

### Skolens ansvar

* Informere om forskellen på lejrskole og skolerejse til forældrene.
* Betalingen til skolerejsen fra skolen skal være kr. 800,- pr. elev.
* Skolen beslutter den økonomiske ramme for skolerejsen.
* Planlægge og udføre skolerejsen
* Skolen afholder alle udgifter til personalet, der deltager i skolerejsen.
* Skolen bakker mest muligt op om forældre og elevers arrangementer og indsamling af penge m.m. til skolerejsen.

### Forældrenes ansvar

* Forældrene afgør i fællesskab, om lejrskolen skal ændres til en skolerejse.
* Sørge for, at det er økonomisk muligt for alle elever at deltage.
* Sørger for indsamling af penge til skolerejsen efter gældende regler.
* Der kan laves indsamlinger på forskellig vis, arrangeret af forældre og elever, til betaling af skolerejse.
* Ved indsamlinger og lignende skal det indsamlede beløb fordeles ligeligt mellem alle elever.

### Vedtaget på skolebestyrelsens møde den 27. februar 2023